钦定古今图书集成/明伦汇编/家范典/第063卷 > 《让产序》孙奇逄
## 钦定古今图书集成/明伦汇编/家范典/第063卷 > 《让产序》孙奇逄

尝论“人伦有五，而兄弟相处之日最长。盖君臣朋友，
其遇合无期，聚会有时。至父之生子，妻之配夫，亦皆
以二十岁为率。惟兄弟或一二年，或四五年，相继而
生。自竹马游戏以至骀背鹤发，其相与周旋，多者至
七八十年之久。此中之乐，曷其有极？”乃人尽兄弟也，
而兄弟不偕乐，而相怨相尤，一体互为剪伐，同气争
“相谬戾，不止视同路人，而且仇若敌国。”此何以故？谓
父母之一椽一瓦、一丝、一粒，兄弟各有分焉。一认为
分内之物，便锱铢尺寸所必较。故从古兄弟之间，或
为家而争，为国而争，为天下而争，皆各见其为分内
耳。谁能洞然破除此见，置劳逸多寡于不问者？善乎！
义士胡公之让产也，罄先世所遗，悉以遗二弟，弟即
不受，坚予之。且曰：“弟有即吾有。”此天性最初之良，友
爱笃摰，宛如其一体一气。斯人也，既能以家让，又何
难于让国让天下哉！《诗》之咏兄弟曰“既翕”，而尼山曰
“怡怡”，未有不让而能成其怡怡也。既翕也，盖不让则
争，争则愤怒相加而乖戾丛至，其贻羞于兄弟，宁忍
言乎？荩！明之不忍忘其祖，是能法祖以教其家；而蓊
生兄弟之怡怡而既翕也，型固素裕矣。况一家让、一
国兴让，则是编也，实以干城名教，岂直阐扬祖德哉！
余固乐有言，以为为兄弟者劝。